俄羅斯化學教授德米特里·門捷列夫共德國化學家尤利烏斯·洛塔爾·邁耶爾分別在1869和1870年獨立發表了伊茲兩隻儂其週期表。伊茲兩隻儂其週期表雅接近：以原子量橫向或直向排列元素，固加敆元素特性重復時另開一行或一列。門捷列夫其列表其成功是因為兩點：首先伊敆在表臺中留下空白，對應固未發現其元素。門捷列夫伓是頭蜀隻這款樣做其化學家，但是伊是頭蜀隻通過週期表臺中其趨勢預測未知元素（如鎵和鍺）其特性其儂。第二，伊決定有時無按原子量排序，共相鄰其元素交換，譬如講鈷共鎳，以這將元素依照化學族分類。隨著原子結構理論其發展，各儂發現原來門捷列夫其元素是按照原子序排列其。